धनबाद व्यवहार न्यायालय से शुक्रवार को विधिक सेवा आपके द्वार कार्यक्रम के तहत रैली निकाली गई जो 10 दिनों तक चलेगी. नेशनल लीगल सर्विसेज अथॉरिटी के निर्देश पर 10 दिनों तक अभियान चलाया जा रहा है. इसमें पैरा लीगल वॉलंटियर गांव-गांव जाकर लोगों के समस्याओं से अवगत होंगे और उन लोगों को कानूनी रूप से जागरूक करेंगे. उनकी क्या समस्या है और कैसे निदान हो सकता है, इस संबंध में सुझाव देंगे. जिन समस्याओं का समाधान तत्कालीन रूप से हो सकता है. हमारे पैरा लीगल वालंटियर और पैनल लॉयर दोनों मिलकर वहीं पर निदान करेंगे और सरकारी कार्यालय में जो भी काम लंबित है, उसका काम कराने के प्रयास किया जाएगा. लोगों के समस्याओं से अवगत होकर हमारे डिस्ट्रिक्ट लेवल सर्विसेज अथॉरिटी के चेयरमैन को संज्ञान में दिया जाएगा और फिर जिला स्तर के पदाधिकारियों के समक्ष कोऑर्डिनेशन करके उन समस्याओं का निदान कराया जाएगा.